പള്ളി ദുരിതാശ്വാസ ക്യാന്പായി പീരുമേട്: പ്രാര്ഥന ദൈവവുമായുള്ള സംഭാഷണമാണെന്നും അവിടെ മതങ്ങള്ക്കോ പ്രത്യേക ദൈവങ്ങള്ക്കോ സ്ഥാനമില്ലെന്നും തെളിയിക്കുന്ന പ്രാര്ഥനകളാണ് കൂട്ടിക്കലിലെ സെന്റ് ലൂക്സ് സിഎസ്ഐ ദേവാലയത്തില്നിന്നും ഇപ്പോള് മുഴങ്ങുന്നത്. കൂട്ടിക്കലിലെ ദുരിതാശ്വാസ ക്യാന്പുകളില് ഒന്നായ ദേവലയത്തില് പല മതത്തില്പെട്ട ഇരുന്നൂറോളം പ്രദേശവാസികളാണ് കഴിയുന്നത്. ഇവിടെ കൊന്തയും കൈയില് പിടിച്ച് കുരിശു വരയ്ക്കുന്ന ക്രൈസ്തവനും നാമം ജപിക്കുന്ന ഹൈന്ദവനും നിസ്കരിക്കുന്ന ഇസ്ലാമുമുണ്ട്. ഇവരുടെ പ്രാര്ഥനകള് ഒരുമിച്ചാണ് ദേവാലയത്തില് മുഴങ്ങുന്നത്. പള്ളി ദുരിതാശ്വാസ ക്യാന്പായതിനാല് ഞായറാഴ്ചത്തെ വിശുദ്ധ കുര്ബാനയും നടക്കാനിരുന്ന പെരുന്നാളും പള്ളി അധികാരികള് മാറ്റിവച്ചു. സുരക്ഷിതമായ സ്ഥലമാണ് ഇപ്പോള് നാടിനാവശ്യമെന്നും ദൈവത്തിന്റെ ആലയമാണ് അതിന് ഏറ്റവും സുരക്ഷിതമെന്നും ഞങ്ങളതു ചെയ്യുന്നുവെന്നും പള്ളി വികാരി റവ. പി.കെ. സെബാസ്റ്റ്യന് പ്രതികരിച്ചു.